ሓካይምን ናይ ጥዕና ክኢላታትን ኣብ ናይ መንሽሮ ትካላት ዝነጥፉ ወለንታውያንን ኣብ ዓዲ እንግሊዝ ዝርከባ መንግስታዊ ትካላትን ኩላቶም ብሓባር ካብ ዘካየድዎ መጽናዕቲ ዝረኸብዎ ጭብጥታት ከምዘመልክቶ፡ ኢ-ሽጋራ ምስ ትምባኾ ዘውርዶ ሳዕቤናት ድሕሪ ምውድዳር፡ ናይ ኢ-ሽጋራ ሳዕቤናት ኣዝዩ ንእሽቶ ከም ዝኾነ ገሊጾም።ሓደ ነጻን ዘይመንግስታዊ ትካል ከምዝበሎ ድማ፡ ነቲ ሃፋ ምስሓብ ካብቲ ሃሳዪ ሽጋራ ምትካኽ ዘስዕቦ ሃስያ ብውሕዱ ብ95 ሚኢታዊ ዝወሓደ ከም ዝኾነ ገሊጹ። እታ ነዚ ገምጋም ዝገበረት፡ ፕሮፌሰር ኣን ማክኒል፡ ``ኢ-ሽጋራ ኣብ ጥዕና ደቂሰባት ለውጢ ዘምጽአ ዓይነት ሽጋራ ኢዩ`` ኢላ።እዚ ማለት ግና፡ ካብ ዝኾነ ሳዕቤናት ነጻ ኢዮ ማለት ኣይኮነን።እቲ ኣብ ኢ-ሽጋራ ዝርከብ ፈሳስን ሃፋን ንጥዕና ደቂሰባት ክሃሲ ዝኽእል ኬሚካላት [ቀመማት] ኣለዎ፡ ካብቲ ኣብ ትምባኾ ዝርከብ ኬሚካላት ዝወሓደ እኳ እንተኾነ።ኣብ ቤት ምርምር ዓዲ እንግሊዝ ብገለ ሊቃውንቲ ስነ ፍልጠት ዝተገብረ መባእታዊ መርመራ፡ ካብ ሽጋራ ብምትካኽ ዝፍጠር ዝነበረ ሕማም መንሽሮ ብምግልጋል፡ እቲ ሃፋ ኣብ ዋህዮታት ሳምቡእ ለውጢ ኣርእዩ ኢሎም።ዛጊት እቲ ሃፋ ብምትካኽ ዘስዕቦ ሳዕቤናት ዝየተፈልጠ እኳ እንተኾነ፡ ኣብቲ ጉዳይ ዝነጥፉ ክኢላታት ከምዝብልዎ፡ ኢ-ሽጋራ ምትካኽ ካብ ትምባኾ ምትካኽ ዝወሓደ ሳዕቤናት ከምዘለዎ ኣረጋጊጾም። እቲ ሃፋ`ኸ ሃሳዪ ዲዩ?
